EUROPA-KOMMISSIONEN Bruxelles, den 27.1.2021 COM(2021) 43 final RAPPORT FRA KOMMISSIONEN TIL EUROPA-PARLAMENTET OG RÅDET om EGFL-udgifterne

Alarmsystemet Nr. 11-12/2020

















































































































































Indholdsfortegnelse 1.EGFL-budgetproceduren 2020 2.Formålsbestemte indtægter til EGFL 3.Bemærkninger til den foreløbige gennemførelse af EGFL-budgettet for 2020 3.1. Markedsforanstaltninger 3.2. Direkte betalinger 4.Forbruget af formålsbestemte indtægter til EGFL 5.Konklusioner bilag: Foreløbigt forbrug af EGFL-bevillinger pr. 31.12.2020

1.EGFL-budgetproceduren 2020 Den 27. november 2019 vedtog Europa-Parlamentet Den Europæiske Unions almindelige budget for 2020. Budgettet omfattede forpligtelses- og betalingsbevillinger til Den Europæiske Garantifond for Landbruget (EGFL) på henholdsvis 43 410 mio. EUR og 43 380 mio. EUR til direkte betalinger og markedsrelaterede udgifter. Forskellen på beløbsstørrelsen for de to typer bevillinger skyldes, at der anvendes opdelte bevillinger til visse foranstaltninger, der gennemføres direkte af Kommissionen. Disse vedrører hovedsagelig salgsfremstød for landbrugsprodukter, politisk strategi og koordineringsforanstaltninger. 2.Formålsbestemte indtægter til EGFL Indtægter fra finansielle korrektioner i henhold til afgørelser om regnskabsafslutning og afgørelser om efterprøvende regnskabsafslutning og indtægter fra uregelmæssigheder udgør formålsbestemte indtægter, der skal anvendes til finansiering af EGFL-udgifter, jf. bestemmelserne i artikel 43 i forordning (EU) nr. 1306/2013. I henhold til nævnte bestemmelser kan formålsbestemte indtægter dække finansieringsbehovene for alle former for EGFL-udgifter. De indtægter, der eventuelt ikke anvendes i regnskabsåret, vil automatisk blive fremført til det følgende regnskabsår . EGFL-budgettet for 2020 omfatter: ·Kommissionens seneste skøn over de bevillinger, der er behov for til finansiering af markedsforanstaltninger og direkte betalinger ·skønnene over de formålsbestemte indtægter, der vil blive opkrævet i løbet af regnskabsåret

·fremførslen af saldoen af de formålsbestemte indtægter, der er til rådighed fra det foregående regnskabsår. Kommissionen tog i sit forslag til bevillinger til opførelse på EGFL-budgettet for 2020 hensyn til de samlede forventede formålsbestemte indtægter og anmodede i forslaget til budget for 2020 om et bevillingsniveau, der er beregnet ved at trække de anslåede formålsbestemte indtægter fra det anslåede behov. Budgetmyndigheden vedtog EGFL-budgettet under hensyntagen til de forventede formålsbestemte indtægter. Ved udarbejdelsen af budgettet for 2020 anslog Kommissionen de disponible formålsbestemte indtægter til 1 071 mio. EUR bestående af: ·de formålsbestemte indtægter, der forventes genereret i løbet af regnskabsåret 2020, og som anslås til 719 mio. EUR (henholdsvis 592 mio. EUR fra korrektioner som følge af efterprøvede regnskabsafslutning og 127 mio. EUR fra uregelmæssigheder) ·de formålsbestemte indtægter, der skal fremføres fra 2019, og som anslås til 352 mio. EUR. Kommissionen har afsat disse anslåede indtægter på 1 071 mio. EUR til følgende ordninger: ·150 mio. EUR til driftsfondene for producentorganisationer i frugt- og grøntsagssektoren og ·921 mio. EUR til grundbetalingsordningen. Summen af de vedtagne bevillinger og de formålsbestemte indtægter til disse ordninger beløber sig til: ·849 mio. EUR til driftsfondene for producentorganisationer i frugt- og grøntsagssektoren og ·17 038 mio. EUR til grundbetalingsordningen. Af bilaget, der viser den foreløbige gennemførelse af 2020-budgettet, fremgår budgetbevillingerne til frugt- og grøntsagssektoren og til afkoblede direkte betalinger på artikelniveau uden hensyntagen til ovennævnte formålsbestemte indtægter. Tallene viser de vedtagne bevillinger til disse artikler, som beløber sig til henholdsvis 700,5 mio. EUR og 34 574 mio. EUR. Sammen med de formålsbestemte indtægter til disse artikler er de beløb, der er afsat på budgettet for 2020 på i alt 850,5 mio. EUR til frugt og grøntsager og 35 495 mio. EUR til afkoblede direkte betalinger. 3.Bemærkninger til den foreløbige gennemførelse af EGFL-budgettet for 2020 I denne rapport redegøres der for den foreløbige gennemførelse af EGFL-budgettet for 2020 (for nærmere oplysninger henvises til bilaget). Af bilaget til denne rapport fremgår budgettets foreløbige gennemførelse i perioden fra den 16. oktober 2019 til den 31. december 2020. De udgifter, der er afholdt indtil den 15. oktober 2020, beløber sig til 43 835,5 mio. EUR, hvilket omfatter EGFL-udgifter under delt forvaltning afholdt i perioden mellem den 16. oktober 2019 og den 15. oktober 2020 som anmeldt af medlemsstaterne samt nedsættelser af månedlige betalinger i løbet af regnskabsåret. De samlede udgifter omfatter endvidere et overslag over udgifter under direkte forvaltning på ca. 23,1 mio. EUR, der forventes afholdt frem til den 31. december 2020. I det følgende anføres korte bemærkninger til visse budgetartikler, der udviser de største afvigelser mellem de faktisk afholdte udgifter og de dertil svarende bevillinger på budgettet for 2020. 3.1.Markedsforanstaltninger

Udnyttelsen af bevillingerne til interventioner på landbrugsmarkederne beløber sig til 2 662,4 mio. EUR, hvilket samlet set var 83,6 mio. EUR mere end de vedtagne bevillinger. Denne udnyttelse omfatter et overslag på 8,1 mio. EUR over udgifter under direkte forvaltning til salgsfremmende foranstaltninger, der forventes afholdt frem til den 31. december 2020. Når der tages hensyn til de formålsbestemte indtægter på 150 mio. EUR, der er afsat til ordningen for frugt og grøntsager, fremkommer der imidlertid et underforbrug på 66,4 mio. EUR. Udnyttelsen af bevillingerne var særligt lavere end forventet for følgende budgetartikler: olivenolie salgsfremme svinekød, æg og fjerkrækød, biavl og andre animalske produkter samt skoleordningerne. Til gengæld oversteg udgifterne til frugt- og grøntsagssektoren samt vinsektoren de budgetterede behov. Olivenolie – 05 02 06 Den endelige udnyttelse af bevillingerne til denne budgetartikel viser et underforbrug på 11 mio. EUR, som hovedsagelig skyldes, at betalingerne i én medlemsstat, der tegner sig for en stor andel af denne budgetartikel, var lavere end forventet. Frugt og grøntsager — 05 02 08 Ved dette tilsyneladende overforbrug på 153,5 mio. EUR er der taget hensyn til forhøjelsen på 48,7 mio. EUR ved ændringsbudget nr. 9/2020, men ikke til de ved fastlæggelsen af behovene til denne budgetartikel anslåede formålsbestemte indtægter på 150 mio. EUR. Regnes de anslåede formålsbestemte indtægter med, beløber overforbruget sig kun til 3,5 mio. EUR eller + 0,4 % af det planlagte budget (se fodnoten markeret med en (*) i bilaget). Produkter henhørende under vinsektoren – 05 02 09 Den endelige udnyttelse af bevillingerne til denne budgetartikel viser et overforbrug på 30,5 mio. EUR. Udgifterne omfatter støtte til de ekstraordinære kriseforanstaltninger, der blev vedtaget i midten af 2020 for at imødegå covid-19-pandemiens indvirkning på vinsektoren. Salgsfremmende foranstaltninger – 05 02 10 Gennemførelsen viser et underforbrug på 9,3 mio. EUR. Af dette beløb forventes 8,1 mio. EUR at blive gennemført under budgetposten for direkte forvaltning (05 02 10 02) inden årets udgang. Svinekød, æg og fjerkrækød, biavl og andre animalske produkter — 05 02 15 For denne budgetartikel var de af medlemsstaterne anmeldte samlede udgifter lavere end de beløb, der var afsat på budgettet (– 21,0 mio. EUR). Den vigtigste grund til underforbruget var den lave udnyttelse (– 18,5 mio. EUR) af de ekstraordinære støtteforanstaltninger i forbindelse med udbrud af aviær influenza i én medlemsstat. Skoleordninger — 05 02 18 Gennemførelsen var 52,9 mio. EUR lavere end budgetteret. Det skyldes covid-19-pandemiens praktiske konsekvenser for gennemførelsen af denne ordning, navnlig for uddelingen af mejeriprodukter samt frugt og grøntsager i skoleåret 2019/2020.